Document ID: /roh_data/filtered/Billingualer_Corpus_interleaved-de-rm.jsonl.gz/1584

This is a text translated from German to Rumantsch Grischun.
Letzte Etappe zur Einführung der Verwaltungsreform GRiforma vorgeschlagen

Die Bündner Regierung hat die Botschaft über die dritte und letzte Etappe zur Einführung der neuen Verwaltungsführung GRiforma verabschiedet. Darin werden die Produktgruppenstruktur und Wirkungen der 12 letzten Dienststellen, die auf GRiforma umstellen, beschrieben. Der Grosse Rat wird sich in der Junisession 2009 mit dem Geschäft befassen.

Im Oktober 2006 hatte der Grosse Rat beschlossen, die wirkungsorientierte Verwaltungsführung nach GRiforma-Grundsätzen flächendeckend und etappenweise in der kantonalen Verwaltung einzuführen. In einer ersten Etappe führten 18 Dienststellen GRiforma auf Anfang 2008 ein. In der zweiten Etappe folgten auf Anfang 2009 weitere 9 Dienststellen. Mit der dritten und letzten Etappe werden nun die restlichen 12 Dienststellen die neue Verwaltungsführung ab Anfang 2010 einsetzen.

Die Botschaft enthält Detailinformationen über die Struktur der Produktgruppen und die politisch beabsichtigte Wirkung zu jeder Produktgruppe der einzelnen Dienststellen. Diese Produktgruppen und Wirkungen müssen vom Grossen Rat beschlossen werden. Dabei ist die Struktur der Produktgruppen insofern wichtig, als der Grosse Rat auf dieser Basis künftig die Globalbudgets festlegt. Mit der Formulierung der Wirkung gibt das Parlament ausserdem die Richtung vor, in welche die Leistungen der Verwaltung zielen sollen.

Gremium: Regierung

Quelle: dt Standeskanzlei Graubünden

17.04.2009
Introducziun da la refurma da l'administraziun GRiforma: l'ultima etappa vegn proponida

La regenza grischuna ha deliberà la missiva davart la terza ed ultima etappa da l'introducziun da la nova gestiun publica GRiforma. En quella vegnan descrittas la structura da las gruppas da products ed ils effects dals ultims 12 posts da servetsch che midan a GRiforma. Il cussegl grond vegn a tractar questa fatschenta durant la sessiun da zercladur 2009.

L'october 2006 aveva il cussegl grond concludì d'introducir en etappas la nova gestiun publica tenor ils princips da GRiforma, e quai en tut l'administraziun chantunala. En in'emprima etappa han 18 posts da servetsch introducì GRiforma per il 1. da schaner 2008. Il 1. da schaner 2009 - en la segunda etappa - han alura 9 ulteriurs posts da servetsch realisà la refurma. En ina terza ed ultima etappa vegnan ils 12 posts da servetsch restants a cumenzar cun la nova gestiun publica a partir dal 1. da schaner 2010.

La missiva cuntegna infurmaziuns detagliadas davart la structura da las gruppas da products e davart l'effect politic che duai vegnir cuntanschì tar mintga gruppa da products dals singuls posts da servetsch. Questas gruppas da products e quests effects ston vegnir concludids dal cussegl grond. En quest connex è la structura da las gruppas da products impurtanta tant enavant, ch'il cussegl grond fixescha en l'avegnir ils preventivs globals sin questa basa. Cun formular l'effect determinescha il parlament ultra da quai la direcziun, en la quala las prestaziuns da l'administraziun duain ir.

Gremi: regenza

Funtauna: rg chanzlia chantunala dal Grischun

17.04.2009